**LATVIJAS REPUBLIKAS MINISTRU KABINETS**

2015. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Noteikumi par kārtību, kādā konsulārajā reģistrā iekļauj un izmanto informāciju par paredzamu īslaicīgu uzturēšanos ārvalstīs**

Izdoti saskaņā ar

Konsulārā reglamenta

11. panta trešo daļu

1. Noteikumi nosaka kārtību, kādā konsulārajā reģistrā (turpmāk – reģistrs) iekļauj personas datus un sniegtās ziņas (turpmāk – informācija) un to izmanto.

2. Reģistrs ir valsts informācijas sistēma, kuras pārzinis ir Ārlietu ministrija (turpmāk – ministrija).

3. Reģistrā informāciju brīvprātīgi bez maksas sniedz Diplomātiskā un konsulārā dienesta likuma 2. panta 1. punktā minētās fiziskās personas (turpmāk – persona) un kuras uzturas vai paredz uzturēties ārvalstī uz laiku, kas nepārsniedz sešus mēnešus.

4. Reģistrā iekļauto informāciju izmanto ministrijas Konsulārā departamenta (turpmāk – departaments) un diplomātisko un konsulāro pārstāvniecību ārvalstīs konsulārās amatpersonas, lai nodrošinātu personas konsulāro aizsardzību ārvalstī ārkārtas situācijā.

5. Lai sniegtu informāciju reģistrā, persona ievada informāciju elektroniski tiešsaistē, izmantojot e-pakalpojumu vienotajā valsts un pašvaldības pakalpojumu portālā [www.latvija.lv](http://www.latvija.lv) (turpmāk – portāls).

6. Reģistrā var norādīt un reģistrēt šādu informāciju:

6.1. par personu:

6.1.1. vārds;

6.1.2. uzvārds;

6.1.3. personas kods;

6.1.4. dzīvesvietas valsts;

6.1.5. dzīvesvietas adrese;

6.1.6. tālruņa numurs un elektroniskā pasta adrese;

6.2. par kontaktpersonu ārkārtas situācijas gadījumā:

6.2.1. vārds;

6.2.2. uzvārds;

6.2.3. dzīvesvietas valsts;

6.2.4. dzīvesvietas adrese;

6.2.5. tālruņa numurs un elektroniskā pasta adrese;

6.3. par paredzamo uzturēšanos ārvalstī (ceļojuma informācija):

6.3.1. valsts;

6.3.2. paredzamais uzturēšanās ilgums ārvalstī;

6.3.3. plānotā apmešanās vieta un adrese ārvalstī;

6.3.4. apdrošināšanas komersants;

6.4. par personu, kura uzturēsies ārvalstī kopā ar personu, kas iesniedz informāciju (informācija par līdzceļotāju):

6.4.1. vārds;

6.4.2. uzvārds;

6.4.3. personas kods;

6.4.4. dzīvesvietas valsts;

6.4.5. dzīvesvietas adrese;

6.4.6. tālruņa numurs un elektroniskā pasta adrese;

6.5. par paredzamās uzturēšanās ārvalstī kontaktpersonu (ceļojuma kontaktpersona):

6.5.1. vārds;

6.5.2. uzvārds;

6.5.3. dzīvesvietas valsts;

6.5.4. dzīvesvietas adrese;

6.5.5. tālruņa numurs un elektroniskā pasta adrese;

6.5.6. par piekrišanu saņemt informāciju par uzturēšanos ārvalstī (informācija par ceļojuma brīdinājumiem);

6.6. piezīmes (ja nepieciešamas).

7. Šo noteikumu 6.1.4., 6.1.5., 6.2., 6.3.3., 6.3.4., 6.4., 6.5. un 6.6. apakšpunktos minēto informāciju persona var nenorādīt. Norādot šo noteikumu 6.2., 6.4. un 6.5. apakšpunktos minēto informāciju, persona portālā apliecina, ka ir saņemta to personu, par kurām tiek ievadīti dati, piekrišana.

8. Veikt izmaiņas reģistrā iesniegtajā informācijā par paredzamo īslaicīgo uzturēšanos ārvalstī vai šo informāciju dzēst var persona, kura to iesniegusi šo noteikumu 5.punktā noteiktajā kārtībā. Šo noteikumu 6.2., 6.4. un 6.5. apakšpunktos minētās personas var pieprasīt departamentam veikt izmaiņas informācijā, kas par tām norādīta reģistrā, vai to dzēst.

9. Informāciju par notikušu personas īslaicīgu uzturēšanos ārvalstī, kurā norādītais uzturēšanās beigu datums ir beidzies pirms trīs mēnešiem, no reģistra dzēš departaments.

10. Atzīt par spēku zaudējušiem Ministru kabineta 2008. gada 13. oktobra noteikumus Nr. 839 „Noteikumi par kārtību, kādā kārtojams konsulārais reģistrs, reģistrā iekļaujamām ziņām un to izmantošanu” (Latvijas Vēstnesis, 2008, 162.nr.).

11. Noteikumi stājas spēkā 2015.gada 12. maijā.

Ministru prezidente L.Straujuma

Ārlietu ministrs E.Rinkēvičs

Iesniedzējs:

Ārlietu ministrs E.Rinkēvičs

Vīza:

Valsts sekretārs A.Pildegovičs

24.04.2015. 9:47

483

Indra Leice

Konsulārā departamenta

Konsulāri tiesisko jautājumu nodaļas 3.sekretāre

67016375, indra.leice@mfa.gov.lv